หุ้นสหรัฐปิดลบแรง
ตลาดหุ้นสหรัฐปิดในแดนลบ หลังกังวลต่อเศรษฐกิจ ขณะที่ราคาน้ำมันก็ปิดลบเช่นกัน
9 ก.ย. 2554

ตลาดหุ้นสหรัฐปิดในแดนลบ หลังกังวลต่อเศรษฐกิจ ขณะที่ราคาน้ำมันก็ปิดลบเช่นกัน


ข้อมูลภาคแรงงานสหรัฐฯประกอบกับคำพูดของ เบน เบอร์นันกี ประธานธนาคารกลางที่ไม่ได้บ่งชี้ถึงมาตรการกระตุ้นเศรษฐกิจรอบใหม่ ก็ส่งผลกระทบต่อตลาดหุ้นสหรัฐฯโดยตรง ทำให้วอลล์สตรีทวานนี้(8 ก.ย.) ปิดลบอย่างแรง ขณะที่นักลงทุนเฝ้ารอคำแถลงของโอบามา ต่อที่ประชุมสภาร่วมซึ่งไม่ค่อยเกิดขึ้นบ่อยครั้งนักท่ามกลางความหวังถึงแนวทางใหม่ๆสำหรับการสร้างงาน
       
ดัชนีหุ้นดาวโจนส์ ลดลง 119.05 จุด (1.04 เปอร์เซ็นต์) ปิดที่ 11,295.81 จุด แนสแดค ลดลง 19.80 จุด (0.78 เปอร์เซ็นต์) ปิดที่ 2,529.14 จุด เอสแอนด์พี ลดลง 12.72 จุด (1.06 เปอร์เซ็นต์) ปิดที่ 1,185.90 จุด


ขณะที่ราคาน้ำมัน ปิดลบพอประมาณ เหตุนักลงทุนมีความกังวลต่อข้อมูลภาคแรงงานของอเมริกา ก่อนหน้าประธานาธิบดีบารัค โอบามา เตรียมแถลงต่อรัฐสภาเกี่ยวกับแนวทางการกระตุ้นเศรษฐกิจของประเทศ
       
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 29 เซนต์ ปิดที่ 89.05 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.25 ดอลลาร์ ปิดที่ 114.55 ดอลลาร์ต่อบาร์เรล 
 


 
 


@import url(http://tqcms.bangkokpost.co.th/PTD/CuteSoft_Client/CuteEditor/Load.ashx?type=style&amp;file=SyntaxHighlighter.css);@import url(/PTD/stylesheet/edittorcssclass.css);